G20

G20 () nazioarteko foro bat da, 19 estatu burujabek eta Europar Batasunak osatua. Munduko eztabaida politiko eta ekonomikorako esparru nagusietako bat da, munduko biztanleen % 66 eta aberastasunen % 85 biltzen baititu.

Estatu kideak hauek dira (alfabetoaren hurrenkeran): Alemania, Ameriketako Estatu Batuak, Argentina, Australia, Brasil, Erresuma Batua, Errusia, Frantzia, Hegoafrika, Hego Korea, India, Indonesia, Italia, Japonia, Kanada, Mexiko, Saudi Arabia, Txina eta Turkia. Horiez gain, Europar Batasunak ordezkari bat du.

G20a bi fasetan sortu zen: lehenengoan, 1999. urtean bigarren mailako talde ekonomiko eta finantzariotzat eratu zen; geroago, 2008. urtean, gaur egun ezagutzen dugun egiturarekin.

2009ko G20ren goi-bilkuran erabaki zuten euren burua izendatzea munduko lankidetza ekonomiko eta finantzarioaren gune nagusia. Ondorioz, taldearen garrantzi ekonomiko eta politikoa hazten joan da hurrengo hamarkadan zehar, eta gaur egun munduan eragin globala duen gunetzat hartzen dute analistek; bere kidegoaren mugengatik, erabakitako politika aurrera eramateko planifikazio ezaren ondorioz eta dagoeneko martxan dauden nazioarteko erakundeen alboratzeagatik kritikak jaso ditu. G20ren bilerek protestak izan ohi dituzte aurrean, batez ere globalizazioaren aurkako mugimenduen aldetik. 

 Erreferentziak 

 Kanpo estekak 

Kategoria:Nazioarteko erakundeak
Kategoria:Gobernu-arteko erakundeak
Kategoria:Ameriketako Estatu Batuak-Kanada harremanak
Kategoria:Kanada-Mexiko harremanak
Kategoria:Erresuma Batua-Indonesia harremanak
Kategoria:Ameriketako Estatu Batuak-Europar Batasuna harremanak
Kategoria:Indiaren alde anitzeko harremanak